Sønderjyske-træner Lars Søndergaard er fra den kommende sæson ansat som ny cheftræner i AaB, når Kent Nielsen stopper efter denne sæson. Det meddeles i en fondsbørsmeddelelse. - Derfor er vi naturligvis meget glade for, at det er lykkedes at tilknytte Lars Søndergaard, der med sin fodboldfaglighed, sin store erfaring og sine menneskelige egenskaber er et ideelt match med AaB og vores klubs værdier, siger Allan Gaarde. - I sagens natur håber vi, at samarbejdet bliver frugtbart for alle parter, og vi glæder os til, at Lars skal stå i spidsen for vores sportslige projekt, hvor vores ambitioner og fokus på talentudvikling er intakte, fastslår Allan Gaarde i en pressemeddelelse. Lars Søndergaard er ansat på en fortløbende aftale, der er uopsigelig indtil 30. juni 2017, skriver AaB. Dermed vender han tilbage til en klub, hvor han allerede har været træner før. Det var i 1997 - dog kun i en kort periode, hvorefter han blev assistenttræner og var med til at gøre AaB til mestre i 1999. Lars Søndergaard bor allerede i Aalborg.

Opsummering:
Den nuværende Sønderjyske-træner Lars Søndergaard er fra den kommende sæson ansat som ny cheftræner i AaB.